અમદાવાદ: રદ થયેલી 500 અને 1000ની કુલ 47 લાખની કિંમતની નોટ પોલીસના નામે લૂંટી જવાના ચકચારી કિસ્સામાં 7 વેપારીઓએ સેસન્સ કોર્ટના જજ ડી.બી.મહીડા સમક્ષ જામીનઅરજી ફાઇલ કરી છે. જામીનઅરજીમાં વેપારીઓએ ક્રાઇમ બ્રાંચ પર ખોટી ફ‌િરયાદ દાખલ કરી હોવાના આક્ષેપ કર્યા છે ત્યારે ફરિયાદીએ બનાવટી સ્ટોરી ઊભી કરીને 47 લાખ રૂપિયા ગુમ કર્યા હોવાના પણ આક્ષેપ કર્યા છે. સેશન્સ કોર્ટે સાત વેપારીઓની જામીનઅરજી મામલે ક્રાઇમ બ્રાંચને નો‌િટસ ઇશ્યૂ કરીને 10 ફેબ્રુઆરીના રોજ હાજર રહેવા આદેશ કર્યા છે.